на генералния секретар на Съвета за сигурност на ООН относно положението в Сомалия от 20 юли 2009 г. се съдържат следните абзаци относно дейностите на al-Shabaab в Сомалия:
 За бунтовническите групи като al-Shabaab се твърди, че събират насила пари от частни дружества и набират млади хора, които да участват в борбата срещу правителството в Могадишу, в т.ч. деца войници. Al-Shabaab е потвърдила присъствието на чуждестранни бойци в редовете си и открито заявява, че работи с Ал Кайда в Могадишу за свалянето на правителството на Сомалия. Чуждестранните бойци, за много от които се твърди, че произхождат от Пакистан и Афганистан, изглеждат добре обучени и преминали през бойни изпитания. Те са били наблюдавани как с качулки на главите насочват нападателни операции срещу правителствените сили в Могадишу и съседните региони.
 Al-Shabaab засилва стратегията си за принуда и сплашване на населението на Сомалия, както проличава от внимателно подбраните убийства с голямо въздействие, както и от арестите на племенни старейшини, няколко от които са убити. На 19 юни 2009 г. в мащабен самоубийствен атентат с взривена кола в Beletwyne беше убит министърът на националната сигурност Omar Hashi Aden. Над 30 други лица бяха убити при нападението, което беше категорично осъдено от международната общност и широките слоеве на сомалийското общество.
 Според доклада на Групата за наблюдение на Сомалия на Съвета за сигурност на ООН (2008/769) от декември 2008 г. al-Shabaab носи отговорност за най-различни нападения в рамките на Сомалия през последните няколко години, включително:
 —
 убийството и обезглавяването през септември 2008 г. на сомалийски шофьор, работещ за Световната продоволствена програма;
 —
 бомбения атентат от 6 февруари 2008 г. на пазар в Puntland, в резултат на който са загинали 20 и са били ранени над 100 души;
 —
 кампанията от бомбени атентати и целенасочени убийства в Somaliland, имащи за цел да се попречи на провеждането на парламентарните избори през 2006 г.;
 —
 убийствата на няколко чуждестранни хуманитарни работници през 2003 и 2004 г.
 Има данни, че al-Shabaab е нападнало комплекса на ООН в Сомалия на 20 юли 2009 г. и е издало декрет, с който налага забрана върху трите агенции на ООН в контролираните от al-Shabaab райони в Сомалия. Освен това въоръжените сили на сомалийското Преходното федерално правителство се сражават с бунтовници от al-Shabaab и Hizbul Islam на 11 и 12 юли 2009 г., в резултат на което загиват над 60 души. В сраженията на 11 юли 2009 г. al-Shabaab изстрелва четири снаряда във Villa Somalia, в резултат на което загиват трима войници от мисията на Африканския съюз в Сомалия (AMISOM) и са ранени осем.
 Според статия, публикувана от БиБиСи на 22 февруари 2009 г., al-Shabaab поема отговорност за самоубийствен атентат с взривена кола във военна база на Африканския съюз в Могадишу. В статията се казва, че Африканският съюз е потвърдил, че са убити 11 и са ранени 15 представители на мироопазващите сили на Африканския съюз.
 Според статия, публикувана от Ройтерс на 14 юли 2009 г., борци на al-Shabaab постигат победи през 2009 г. по време на партизански нападения срещу сомалийските въоръжени сили и тези на Африканския